### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 11. oktober 2023 har vedtaget Magistratens foranstående indstilling af 25. september 2023.

Enhedslisten de Rød-Grønnes byrådsgruppe kunne ikke tiltræde indstillingens At 2 på grund af uklarhed om tidspunktet, hvorfra tilbagebetalingen kan ske.

###

Omlæggelse af afdeling [adresse], [adresse] og ABA-tilbud til specialdagtilbud efter servicelovens §32.

### Resume

[adresse] blev oprettet før kommunalreformen i 2007 for børn, der var berettiget til et specialdagtilbud, men hvor der ikke var plads i en amtslig afdeling, hvorfor den blev oprettet under dagtilbudsloven.

Efter kommunalreformen blev [adresse] en del af Børn og Unges tilbud til børn med særlige behov, men forblev dog et tilbud under dagtilbudsloven, selvom de indskrevne børn er i målgruppen for servicelovens §32.

I 2018 udsendte det daværende Børne- og Socialministerie en orienteringsskrivelse til alle kommuner, der konkluderede, at alle specialdagtilbud skal drives under servicelovens §32.

Med indstillingen orienteres om, at [adresse] omlægges til et specialdagtilbud efter servicelovens §32 sammen med vuggestuen [adresse] og ABA-tilbuddet.

Omlæggelserne indebærer, at der fremover ikke vil være forældrebetaling, og at der vil ske en tilbagebetaling af forældrebetalingen i det omfang, reglerne om forældelse giver hjemmel til det.

### Beslutningspunkter

Det indstilles:

At 1) Byrådet tager til efterretning, at [adresse], [adresse] og ABA-tilbud for børn i dagtilbud omlægges til specialdagtilbud efter servicelovens §32.

At 2) Byrådet tager til efterretning, at Børn og Unge tilbagebetaler fejlagtigt opkrævet forældrebetaling, under hensyntagen til reglerne om forældelse.

At 3) Byrådet tager til efterretning, at finansiering af omlægningen og tilbagebetaling sker via en intern prioritering i Børn og Unge.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-09-2023

Josephine Jacobsen: 4

Fremsendes til [adresse] med bemærkning, at Magistraten i mødet den 25. september 2023 anbefaler, at byrådet tiltræder Magistratsafdelingen for Børn og Unges indstilling af 13. september 2023.